по мл҃твѣ взе́млетъ іере́й струче́цъ, и ѡмочи́въ и во ст҃ы́й єле́й, и помазу́етъ боля́щаго крестоѡбра́знѡ, на челѣ̀, на ноздря́хъ, на лани́техъ, на устѣ́хъ, на пе́рсехъ, на рука́хъ на ѻ́бѣ странѣ̀, глаго́ля мл҃тву сію̀: Ѻ́ч҃е ст҃ы́й, врачу̀ ду́шъ и тѣле́съ, посла́вый єдиноро́днаго твоего̀ сн҃а, гдс̑а на́шего іи҃са хрс̑та̀, вся́кій неду́гъ исцѣля́ющаго, и ѿ сме́рти избавля́ющаго, исцѣлѝ и раба̀ твоего̀, и́мр̑къ, ѿ ѡбдержа́щія єго̀ тѣле́сныя и душе́вныя не́мощи, и ѡживотворѝ єго̀ бл҃года́тію хрс̑та̀ твоегѡ̀:мл҃твами прест҃ы́я влд̑чцы на́шея бцд̑ы, и приснодѣ́вы мр҃і́и:предста́тельствы чс̑тны́хъ нбс̑ныхъ си́лъ безпло́тныхъ:си́лою чс̑тна́гѡ и животворя́щагѡ крс̑та̀:чс̑тна́гѡ сла́внагѡ про̑ро́ка, предте́чи и крс̑ти́теля іѡа́нна:ст҃ы́хъ сла́вныхъ и всехва́льныхъ апс̑лѡвъ:ст҃ы́хъ сла́вныхъ, и добропобѣ́дныхъ мч҃нкѡвъ:прпд̑бныхъ и бг҃оно́сныхъ ѻтє́цъ на́шихъ:ст҃ы́хъ и исцѣли́телей безсре́бренникѡвъ космы̀ и даміа́на, кѵ́ра и іѡа́нна, пантелеи́мона и єрмола́а, самѱѡ́на и діоми́да, фѡ́тіа и аніки́ты:ст҃ы́хъ и пра́ведныхъ бг҃оѻтє́цъ, іѡакі́ма и а́нны, и всѣ́хъ ст҃ы́хъ